ddrg/super_eurlex huggingface dataset:
1.

V členu 5 se doda naslednji odstavek 3a: „3a. Z odstopanjem od odstavka 2 se v proračunskem letu 2015 za neposredna plačila iz Priloge I k Uredbi Sveta (ES) št. 73/2009 uporabljajo naslednji pogoji: (a) če prag iz prvega pododstavka odstavka 2 ni bil v celoti porabljen za plačila, izvršena za koledarsko leto 2014 najpozneje do 15. oktobra 2015 in če preostanek praga presega 2 %, se navedeni preostanek zmanjša na 2 %; (b) v primeru držav članic, ki uporabljajo shemo enotnega plačila v skladu s poglavjem 3 naslova III Uredbe (ES) št. 73/2009, so neposredna plačila, razen plačil, ki jih določata Uredba (EU) št. 228/2013 Evropskega parlamenta in Sveta (4) in Uredba (EU) št. 229/2013 Evropskega parlamenta in Sveta (5) za koledarsko leto 2013 ali zgodnejša leta, izvršena po plačilnem roku, upravičena do financiranja iz EKJS le, če skupni znesek neposrednih plačil, izvršenih v proračunskem letu 2015, po potrebi popravljen na zneske pred prilagoditvijo iz člena 11 Uredbe (ES) št. 73/2009 ali člena 26 Uredbe (EU) št. 1306/2013, ne presega zgornje meje iz Priloge VIII k Uredbi (ES) št. 73/2009 za koledarsko leto 2014 in ob upoštevanju zneskov, ki so rezultat uporabe člena 136b Uredbe (ES) št. 73/2009 za koledarsko leto 2014, kot določa Priloga VIIIa k navedeni Uredbi; (c) v primeru držav članic, ki uporabljajo shemo enotnega plačila, kot jo določa člen 122 Uredbe (ES) št. 73/2009, so neposredna plačila za koledarsko leto 2013 ali zgodnejša leta, izvršena po plačilnem roku, upravičena do financiranja iz EKJS le, če skupni znesek neposrednih plačil, izvršenih v proračunskem letu 2015, po potrebi popravljen na zneske pred prilagoditvijo iz člena 11 Uredbe (ES) št. 73/2009 ali člena 26 Uredbe (EU) št. 1306/2013, ne presega vsote posameznih zgornjih mej, določenih za neposredna plačila za koledarsko leto 2014 v zadevnih državah članicah; (d) izdatki, ki presegajo meje iz točk (a), (b) ali (c), se zmanjšajo za 100 %. Zneski povračil iz člena 26(5) Uredbe (EU) št. 1306/2013 se ne upoštevajo pri preverjanju, ali so pogoji iz točke (b) ali (c) prvega pododstavka tega odstavka izpolnjeni.
SL Uradni list Evropske unije L 31/20

IZVEDBENA UREDBA KOMISIJE (EU) 2015/188

z dne 6. februarja 2015

o določitvi standardnih uvoznih vrednosti za določitev uvozne cene za nekatere vrste sadja in zelenjave

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1),

ob upoštevanju Izvedbene uredbe Komisije (EU) št. 543/2011 z dne 7. junija 2011 o določitvi podrobnih pravil za uporabo Uredbe Sveta (ES) št. 1234/2007 za sektorja sadja in zelenjave ter predelanega sadja in zelenjave (2) ter zlasti člena 136(1) Izvedbene uredbe,

ob upoštevanju naslednjega:

(1) Izvedbena uredba (EU) št. 543/2011 na podlagi izida večstranskih trgovinskih pogajanj urugvajskega kroga določa merila, po katerih Komisija določi standardne vrednosti za uvoz iz tretjih držav za proizvode in obdobja iz dela A Priloge XVI k tej uredbi.

(2) Standardna uvozna vrednost se izračuna vsak delovni dan v skladu s členom 136(1) Izvedbene uredbe (EU) št. 543/2011 ob upoštevanju spremenljivih dnevnih podatkov. Zato bi morala ta uredba začeti veljati na dan objave v Uradnem listu Evropske unije –

SPREJELA NASLEDNJO UREDBO:

Člen 1

Standardne uvozne vrednosti iz člena 136 Izvedbene uredbe (EU) št. 543/2011 so določene v Prilogi k tej uredbi.

Člen 2

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 6. februarja 2015 Za Komisijo V imenu predsednika Jerzy PLEWA Generalni direktor za kmetijstvo in razvoj podeželja

(1) UL L 347, 20.12.2013, str. 671.

(2) UL L 157, 15.6.2011, str. 1.
SL Uradni list Evropske unije L 23/11

IZVEDBENA UREDBA KOMISIJE (EU) 2015/135

z dne 28. januarja 2015

o določitvi standardnih uvoznih vrednosti za določitev uvozne cene za nekatere vrste sadja in zelenjave

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1),

ob upoštevanju Izvedbene uredbe Komisije (EU) št. 543/2011 z dne 7. junija 2011 o določitvi podrobnih pravil za uporabo Uredbe Sveta (ES) št. 1234/2007 za sektorja sadja in zelenjave ter predelanega sadja in zelenjave (2) ter zlasti člena 136(1) Izvedbene uredbe,

ob upoštevanju naslednjega:

(1) Izvedbena uredba (EU) št. 543/2011 na podlagi izida večstranskih trgovinskih pogajanj urugvajskega kroga določa merila, po katerih Komisija določi standardne vrednosti za uvoz iz tretjih držav za proizvode in obdobja iz dela A Priloge XVI k tej uredbi.

(2) Standardna uvozna vrednost se izračuna vsak delovni dan v skladu s členom 136(1) Izvedbene uredbe (EU) št. 543/2011 ob upoštevanju spremenljivih dnevnih podatkov. Zato bi morala ta uredba začeti veljati na dan objave v Uradnem listu Evropske unije –

SPREJELA NASLEDNJO UREDBO:

Člen 1

Standardne uvozne vrednosti iz člena 136 Izvedbene uredbe (EU) št. 543/2011 so določene v Prilogi k tej uredbi.

Člen 2

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 28. januarja 2015 Za Komisijo V imenu predsednika Jerzy PLEWA Generalni direktor za kmetijstvo in razvoj podeželja

(1) UL L 347, 20.12.2013, str. 671.

(2) UL L 157, 15.6.2011, str. 1.
IZVEDBENA UREDBA KOMISIJE (EU) 2015/139

z dne 27. januarja 2015

o spremembi Uredbe (ES) št. 1484/95 v zvezi z določitvijo reprezentativnih cen v sektorjih perutninskega mesa in jajc ter za albumine iz jajc

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 183(b) Uredbe,

ob upoštevanju Uredbe (EU) št. 510/2014 Evropskega parlamenta in Sveta z dne 16. aprila 2014 o trgovinskih režimih za nekatero blago, pridobljeno s predelavo kmetijskih proizvodov, in razveljavitvi uredb Sveta (ES) št. 1216/2009 in (ES) št. 614/2009 (2) ter zlasti člena 5(6)(a) Uredbe,

ob upoštevanju naslednjega:

(1) Uredba Komisije (ES) št. 1484/95 (3) določa podrobna pravila za izvajanje sistema dodatnih uvoznih dajatev in reprezentativne cene v sektorjih perutninskega mesa in jajc ter za albumine iz jajc.

(2) Iz rednega spremljanja podatkov, ki so podlaga za določanje reprezentativnih cen za proizvode v sektorjih perutninskega mesa in jajc ter za albumine iz jajc, sledi, da je treba spremeniti reprezentativne cene za uvoz nekaterih proizvodov ob upoštevanju odstopanja cen glede na poreklo.

(3) Uredbo (ES) št. 1484/95 bi bilo zato treba spremeniti.

(4) Ker se mora ta ukrep začeti uporabljati čim prej po objavi posodobljenih podatkov, bi morala ta uredba začeti veljati na dan objave –

SPREJELA NASLEDNJO UREDBO:

Člen 1 Priloga I k Uredbi (ES) št. 1484/95 se nadomesti z besedilom iz Priloge k tej uredbi.

Člen 2 Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 27. januarja 2015 Za Komisijo V imenu predsednika Jerzy PLEWA Generalni direktor za kmetijstvo in razvoj podeželja

(1) UL L 347, 20.12.2013, str. 671.

(2) UL L 150, 20.5.2014, str. 1.

(3) Uredba Komisije (ES) št. 1484/95 z dne 28. junija 1995 o podrobnih pravilih za izvajanje sistema dodatnih uvoznih dajatev in o določitvi reprezentativnih cen v sektorju za perutninsko meso in v sektorju za jajca ter za albumine iz jajc in o razveljavitvi Uredbe št. 163/67/EGS (UL L 145, 29.6.1995, str. 47).
(54)

Poleg tega so se na podlagi informacij, ki jih je predložil vložnik, zaloge MNG na Kitajskem v zadnjih letih nenehno povečevale, v obdobju preiskave v zvezi s pregledom pa so bile več kot dvakrat večje od potrošnje Unije. Ena zainteresirana stran je trdila, da ker informacije o domnevnih presežnih zalogah niso bile dane na voljo v dokumentaciji, ki ni zaupne narave, jih zainteresirane strani niso mogle preveriti, zato se jih ne bi smelo upoštevati. Poleg tega se je trdilo, da se ob upoštevanju zmanjšanja zmogljivosti s strani kitajske vlade presežek zalog ne zdi verjeten. V zvezi s tem bi bilo treba opozoriti, da zadevna zainteresirana stran ni predložila nobenih dokazov v podporo tej trditvi. Poleg tega, kot je že pojasnjeno v uvodni izjavi 27, noben kitajski proizvajalec izvoznik ni sodeloval v preiskavi. Zato je bilo treba uporabiti razpoložljiva dejstva v skladu s členom 18 osnovne uredbe. Komisija lahko v skladu s členom 19(3) osnovne uredbe tudi zanemari informacije, predložene zaupno, če ni zagotovljen tudi smiseln povzetek, ki ni zaupne narave, vendar če tak povzetek ni predložen, to ne pomeni samodejne zavrnitve poslanih zaupnih informacij. Vseh elementov zahtevka ni bilo mogoče navzkrižno preveriti, vključno s predloženimi informacijami o kitajskih zalogah, vendar so se v tem primeru predložene informacije vseeno štele za razumne in pravilne, saj so povzemale podobno vsebino kot informacije s strani vložnika, ki pa so se lahko navzkrižno preverile. Glede na to, da se je splošna proizvodna zmogljivost na Kitajskem povečala, kot je opisano v uvodni izjavi 51, presežna zaloga ni bila edini element, na katerem je temeljil sklep, da imajo kitajski proizvajalci izvozniki znatno neizkoriščeno zmogljivost. Komisija je prav tako, kadar je bilo mogoče, navzkrižno preverila še druge razpoložljive vire, kot so časopisni članki, in je informacije uporabila le, kadar so bile po njenem mnenju razumne in ustrezno zanesljive. Zato bi bilo treba to trditev zavrniti.
(135)

Po razkritju so zainteresirane strani trdile, da je 12-odstotno zmanjšanje tržnega deleža industrije Unije skoraj v celoti absorbiral naraščajoči tržni delež Indije in Turčije skupaj in da sta poceni uvoz iz Indije in Turčije verjetno glavni razlog za negotov položaj industrije Unije. V zvezi s tem je treba poudariti, da namen te preiskave ni proučiti, ali bo razveljavitev veljavnih ukrepov proti trem državam, za katere je bilo ugotovljeno, da obstaja verjetnost ponovitve dampinga, verjetno vodila do ponovitve škode za industrijo Unije. Med preiskavo je bilo potrjeno, da je prišlo do znatnega nelojalnega nižanja prodajnih cen za prodajo izdelkov iz Belorusije, Ljudske republike Kitajske in Rusije v druge dele sveta. Zato bi se v primeru razveljavitve ukrepov verjetno ponovil dampinški izvoz iz teh držav v EU, zaradi česar bi se verjetno povečala škoda za industrijo EU. Morebitno povečanje uvoza iz Turčije in Indije v obravnavanem obdobju ne vpliva na to oceno verjetnosti ponovitve dampinga in škode.
SL Uradni list Evropske unije L 9/20

IZVEDBENA UREDBA KOMISIJE (EU) 2015/50

z dne 14. januarja 2015

o spremembi Priloge I k Uredbi Sveta (ES) št. 32/2000 glede uvedbe novih tarifnih kvot Unije, določenih v GATT, za čokolado, sladkorne proizvode in kekse

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 32/2000 z dne 17. decembra 1999 o odpiranju in zagotavljanju upravljanja tarifnih kvot Skupnosti določenih v GATT in nekaterih drugih tarifnih kvot Skupnosti ter o vzpostavitvi podrobnih pravil za prilagajanje teh kvot in o razveljavitvi Uredbe Sveta (ES) št. 1808/95 (1), zlasti prve alinee člena 9(1)(b) Uredbe,

ob upoštevanju naslednjega:

(1) Uredba (ES) št. 32/2000 je odprla in ureja upravljanje tarifnih kvot Unije, določenih v GATT, ki se uporabljajo glede na zaporedje datumov prejema carinskih deklaracij.

(2) S Sklepom št. 2014/116/EU (2) je Svet odobril Sporazum v obliki izmenjave pisem med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Bolgarije in Romunije v okviru njunega pristopa k Evropski uniji.

(3) Sporazum v obliki izmenjave pisem predvideva nove letne tarifne kvote za čokolado, sladkorne proizvode in kekse. Za izvedbo novih tarifnih kvot je treba spremeniti Uredbo (ES) št. 32/2000.

(4) Ker je sporazum v obliki izmenjave pisem začel veljati 1. julija 2014, bi se moral ustrezni del te uredbe uporabljati od istega datuma.

(5) Ukrepi iz te uredbe so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1

Priloga I k Uredbi (ES) št. 32/2000 se spremeni, kakor je določeno v Prilogi k tej uredbi.

Člen 2

Ta uredba začne veljati dvajseti dan po objavi v Uradnem listu Evropske unije.

Uporablja se od 1. julija 2014.

Ta uredba je v celoti zavezujoča in se neposredno uporablja v vseh državah članicah. V Bruslju, 14. januarja 2015 Za Komisijo Predsednik Jean-Claude JUNCKER

(1) UL L 5, 8.1.2000, str. 1.

(2) Sklep Sveta 2014/116/EU z dne 28. januarja 2014 o sklenitvi Sporazuma v obliki izmenjave pisem med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Bolgarije in Romunije v okviru njunega pristopa k Evropski uniji (UL L 64, 4.3.2014, str. 1).
2.

vnos „Doku Khamatovich Umarov (tudi Умаров Доку Хаматович). Datum rojstva: 12.5.1964. Kraj rojstva: Kharsenoy Village, Shatoyskiy (Sovetskiy) District, Chechenskaya Respublika, Ruska federacija. Državljanstvo: (a) rusko, (b) ZSSR (do leta 1991). Drugi podatki: (a) stalno prebivališče v Ruski federaciji (november 2010); (b) leta 2000 je bil izdan mednarodni nalog za prijetje; (c) domnevno umrl aprila 2014. Datum uvrstitve na seznam iz člena 2a(4)(b): 10.3.2011.“ pod naslovom „Fizične osebe“ se nadomesti z naslednjim: „Doku Khamatovich Umarov (tudi (a) Умаров Доку Хаматович, (b) Lom-ali Butayev (Butaev)). Datum rojstva: (a) 13.4.1964, (b) 13.4.1965, (c) 12.5.1964, (d) 1955. Kraj rojstva: Kharsenoy Village, Shatoyskiy (Sovetskiy) District, Chechenskaya Respublika, Ruska federacija. Državljanstvo: (a) rusko, (b) ZSSR (do leta 1991). Potni list št.: 96 03 464086 (ruski potni list, izdan 1.6.2003). Drugi podatki: fizični opis: visok 180 cm, temnolas, brazgotina na obrazu, dolga 7–9 cm, manjka mu del jezika in ima govorno napako; stalno prebivališče v Ruski federaciji (november 2010), leta 2000 je bil izdan mednarodni nalog za prijetje, domnevno umrl aprila 2014, biometrični podatki vključeni v Interpolovem posebnem obvestilu. Datum določitve iz člena 2a(4)(b): 10.3.2011.“
—

naslednja izjava: ‚Podpisani potrjujem, da je zrnato usmerjeno elektropločevino, prodano za izvoz v Evropsko unijo, ki jo zajema ta certifikat obrata, iz katerega je razvidna meritev največje izgube jedra v vatih na kilogram pri frekvenci 50 Hz in magnetni indukciji 1,7 Tesle ter velikost v mm, proizvedla družba (ime in naslov družbe) (dodatna oznaka TARIC) v/na (zadevna država). Izjavljam, da so informacije na tem certifikatu obrata popolne in točne.‘
SL Uradni list Evropske unije L 98/5

IZVEDBENA UREDBA KOMISIJE (EU) št. 326/2014

z dne 26. marca 2014

o odobritvi večje spremembe specifikacije za ime, vpisano v registru zaščitenih označb porekla in zaščitenih geografskih označb (Lomnické suchary (ZGO))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) in zlasti člena 52(2) Uredbe,

ob upoštevanju naslednjega:

(1) V skladu s prvim pododstavkom člena 53(1) Uredbe (EU) št. 1151/2012 je Komisija proučila vlogo Češke za odobritev spremembe specifikacije za zaščiteno geografsko označbo „Lomnické suchary“, registrirano v skladu z Uredbo Komisije (ES) št. 1018/2007 (2).

(2) Ker zadevna sprememba ni manjša v smislu člena 53(2) Uredbe (EU) št. 1151/2012, je Komisija v skladu s členom 50(2)(a) navedene uredbe vlogo za spremembo objavila v Uradnem listu Evropske unije (3).

(3) Ker v skladu s členom 51 Uredbe (EU) št. 1151/2012 Komisija ni prejela nobene izjave o ugovoru, bi bilo treba spremembo specifikacije odobriti –

SPREJELA NASLEDNJO UREDBO:

Člen 1

Sprememba specifikacije, objavljena v Uradnem listu Evropske unije v zvezi z imenom iz Priloge k tej uredbi, se odobri.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 26. marca 2014 Za Komisijo V imenu predsednika Dacian CIOLOȘ Član Komisije

(1) UL L 343, 14.12.2012, str. 1.

(2) UL L 227, 31.8.2007, str. 29.

(3) UL C 318, 1.11.2013, str. 14.
(21)

Zaradi zagotavljanja učinkovitega izvajanja Nagojskega protokola bi morali vsi uporabniki genskih virov in tradicionalnega znanja v zvezi z njimi s primerno skrbnostjo preveriti, da je bil dostop do genskih virov in tradicionalnega znanja v zvezi z genskimi viri skladen z veljavnimi pravnimi ali regulativnimi zahtevami, kadar je primerno pa tudi zagotoviti, da se koristi pošteno in pravično delijo. Pri tem bi morali pristojni organi sprejeti mednarodno priznana potrdila o skladnosti kot dokaz, da je bil dostop do genskih virov, za katere so bila izdana, zakonit ter da so bili za uporabnika in uporabo iz potrdila določeni medsebojno dogovorjeni pogoji. Uporabnike bi bilo treba pri izbiri orodij in ukrepov, s katerimi je zagotovljena primerna skrbnost, podpreti s priznanjem najboljših praks in dopolnilnimi ukrepi v podporo sektorskim kodeksom ravnanja, vzorčnim pogodbenim klavzulam in smernicam, s čimer bo povečana tudi pravna varnost, stroški pa bodo nižji. Obveznost uporabnikov, da hranijo informacije, ki se nanašajo na dostop in delitev koristi, bi bilo treba časovno omejiti, skladno s časovnim okvirom, potrebnim za morebitno inovacijo.
(5)

Cene masla in posnetega mleka v prahu v Uniji so se še bolj znižale in verjetno se bo pritisk na cene še nadaljeval.
Drugi finančni posredniki razen zavarovalnih družb in pokojninskih skladov + investicijski skladi razen SDT + izvajalci pomožnih finančnih dejavnosti + lastne finančne institucije in posojilodajalci

Podsektor drugi finančni posredniki razen zavarovalnih družb in pokojninskih skladov (S.125) sestavljajo vse finančne družbe in neprave družbe, ki se v glavnem ukvarjajo s finančnim posredništvom, tako da od institucionalnih enot prevzemajo obveznosti v oblikah, ki niso gotovina, vloge (ali bližnji substituti za vloge), delnice/enote investicijskih skladov ali povezane s shemami zavarovanja ter pokojninskimi in standardiziranimi jamstvenimi shemami. DPFS, kakor so opredeljene v Uredbi (EU) št. 1075/2013 (ECB/2013/40), so vključene v ta podsektor (ESR 2010, odstavki 2.86 do 2.94).

Investicijski skladi razen SDT so opredeljeni v členu 1 Uredbe (EU) št. 1073/2013 (ECB/2013/38).

Podsektor izvajalci pomožnih finančnih dejavnosti (S.126) sestavljajo vse finančne družbe in neprave družbe, ki se v glavnem ukvarjajo z dejavnostmi, tesno povezanimi s finančnim posredništvom, same pa niso finančni posredniki. Ta podsektor prav tako vključuje uprave podjetij, katerih hčerinske družbe so vse ali večinoma finančne družbe (ESR 2010, odstavki 2.95 do 2.97).

Podsektor lastne finančne institucije in posojilodajalci (S.127) sestavljajo vse finančne družbe in neprave družbe, ki se ne ukvarjajo s finančnim posredništvom ali opravljanjem pomožnih finančnih storitev in v katerih se večina transakcij z njihovimi sredstvi ali obveznostmi ne izvaja na odprtih trgih. Ta podsektor vključuje holdinge, ki so lastniki upravljalnega deleža lastniškega kapitala skupine hčerinskih družb in katerih glavna dejavnost je lastništvo skupine brez zagotavljanja drugih storitev podjetjem, v katerih imajo lastniški kapital, kar pomeni, da ne upravljajo ali nadzirajo drugih enot (ESR 2010, odstavka 2.98 in 2.99).
(4)

Ob upoštevanju namena dela I Priloge VIII k Uredbi (EU) št. 1308/2013, namreč preprečevanja in omejevanja obogatitve vina, in glede na izjemno naravo odstopanja iz točke A.3 navedenega dela bi bilo treba dovoljenja za obogatitev vina dodeliti le za vinorodna območja ali dele teh območij in sorte vinske trte, ki so jih prizadele neugodne vremenske razmere. Zato bi bilo treba v Belgiji dovoljenje dodeliti le območju Valonije, ki so ga prizadele takšne vremenske razmere. V Nemčiji se dovoljenje lahko dodeli samo za vino iz sort vinske trte Blauer Spätburgunder, Schwarzriesling, Blauer Gutedel, Weißer Gutedel in Blauer Trollinger, ki so jih prizadele takšne vremenske razmere na območju Baden; za vina iz vseh rdečih sort vinske trte, ki so jih prizadele takšne vremenske razmere na območjih Hessische Bergstraße in Rheingau; iz vseh rdečih sort vinske trte in belih sort vinske trte Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling in Weißer Burgunder, ki so jih prizadele takšne vremenske razmere v delu območja Saale-Unstrut; iz bele sorte vinske trte Blauer Trollinger, ki so jo prizadele takšne vremenske razmere na območju Württemberg; iz sort vinske trte Phoenix, Müller-Thurgau, Elbling in Regent, ki so jih prizadele takšne vremenske razmere na območju Mecklenburger Landwein; in iz vseh sort vinske trte na območjih Ahr, Mittelrhein, Nahe, Pfalz in Rheinhessen ter v delu območja Mozele, ki so jih prizadele takšne vremenske razmere. V Franciji bi bilo treba dovoljenje dodeliti samo za omejeno število občin v departmajih Aude in Hérault, ki so jih prizadele takšne vremenske razmere. V Italiji bi bilo treba dovoljenje dodeliti le območjem Benečije, Furlanije – Julijske krajine, avtonomne pokrajine Trento, avtonomne pokrajine Bolzano, Lombardije, Piemonta, Emilije–Romanje, Toskane, Abrucev in Apulije ter območju zaščitene označbe porekla „Orvieto“ na območjih Umbrije in Lacija, ki so jih prizadele takšne vremenske razmere.